Gedig: Oupa BoetArgieffoto (Foto: iStock) Die volgende gedig is gekies vir publikasie in die AVBOB Poësiebiblioteek en word heruitgegee met die toestemming van die AVBOB Poësieprojek . Om dié biblioteek van meer as 18 000 gedigte in al 11 landstale te besigtig, klik hier. “Oupa Boet” deur Johan Smith ou seun die rade gee nie meer om nie hier is net onkruid en nêrens eers ŉ blom nie in die engel se kleed maak die swaeltjies nes die knapsekêrels verdring die daisies die duwweltjies vervuil die res maar onder daai gekraakte graniet lê die reinste nooi wat ek ooit geken het dit was net een glimlag op die trein wat my hart gewen het maar dis nou hier waar sy woon die gedagte aan haar waai hierdie hele plek skoon en dis jou ouma se glimlag wat vir altyd hier tussen die roes die mooi sal bring en die janfrederik in die oggend soeter sal laat sing.